open-index/open-wikipedia-markdown huggingface dataset:
Telefonsalg

**Telefonsalg** betegner en form for salg hvor en selger tar kontakt med en potensiell kunde over telefon. Telefonsalg er en videreutvikling av dørsalg, som også er oppsøkende, og hvor det er selgeren og ikke kunden som tar initiativ til kontakt.

Telefonsalg drives ofte gjennom spesialiserte selskaper som konsentrerer virksomheten om denne salgsformen. En del av disse virksomhetene er organisert i interesseorganisasjonen Norsk Forening for Direkte Markedsføring (NORDMA).

For bedrifter og interesseforeninger innebærer telefonsalg en mulighet til å kunne drive effektivt, oppsøkende salg, medlemsrekruttering eller pengeinnsamling ved å utnytte skolerte selgere og moderne teknologi. Dette gjør det mulig å henvende seg til et stort antall prospektive interessenter på kort tid – og salgsformen kan gi svært gode resultater for mange virksomheter. 

Blant de som ringes opp, er reaksjonene blandet, og mange opplever telefonsalg som aggressivt, forstyrrende og uønsket. Antallet klagesaker til Forbrukerkontorer, Forbrukerrådet og Forbrukerombudet har vært og er relativt høyt for denne typen virksomheter. Prospektenes negative erfaringer har en rekke forskjellige årsaker, og kan blant annet skyldes dårlig selgerveiledning, mangelfull informasjon om pris og produkt og også at avslag er registrert som salg. 

På grunn av misnøye blant de som kontaktes, er det i Norge mulig å reservere seg mot telefonsalg (og uadressert direktereklame) gjennom et eget Reservasjonsregister som er samlokalisert med Brønnøysundregistrene. 

Selskaper som driver med telefonsalg, har plikt til å kontrollere og oppdatere sine lister hver tredje måned. Dette blir i bransjen referert til som "listevask". Pr. 11. mai 2015 var 2&nbsp;127&nbsp;719 personer registrert i Reservasjonsregisteret.

## Eksterne lenker
* brreg.no Brønnøysundregistrene – reservasjon mot adressert reklame 
* forbrukerombudet.no Forbrukerombudets veiledning om regelverket ved telefonsalg
Mac1.no

**Mac1.no** var Norges største Mac-portal med daglig oppdaterte nyheter og et aktivt forum. Mac1.no ble etablert i mai 2003 og hadde siden den gang vokst til en portal med over  aktive brukere med  sidevisninger per måned. Fra å være et lite forum på det store Nettet hadde Mac1.no utviklet seg til å bli et av Skandinavias største nettsteder for Mac-relaterte nyheter, diskusjoner og veileding.

Forumet hadde over  innlegg og var hovedpulsåren til nettstedet. I forumet var det daglig hundrevis av innlegg som omhandler alt fra Apple, Macintosh og relaterte teknologier til musikk, film og annet snikksnakk. I forumet hadde der opp gjennom årene samlet seg mye nytting informasjon, fakta og hjelp til omtrent et hvert tenkelig problem. Nettstedet brukes av både nybegynnere og viderekomne hele døgnet rundt.

Mac1.no hadde et tett samarbeid med Apple. Mac1.no hadde vært nevnt på Apples «Siste nytt»-side og var inkludert som bokmerke på alle nye Macer som blir solgt i Norge. I tillegg arrangerte portalen jevnlig konkurranser med Apple-produkter som premier. Mac1.no samarbeidet også med MacForum, blant annet ved arrangering av møter og kurs.

## Adminstratorer
*Mats Berner Staugaard
*Arne Kepp
*Åsmund Seeberg
*Magnus Kolstad
*Thomas Berglund
*Martin Berglund

## Eksterne lenker
* Mac1.no

### Søstersider
*i1.no 
*Linux1.no
*iPod1.no
*kreativ1.no
*KickBack.no
*Brukt1.no
*Bildr.no 
*Albumart.org
*Bonus1.no
*Dev1.no
Chippewa County (Minnesota)

**Chippewa County** er et fylke i den amerikanske delstaten Minnesota. Det ligger i den sørvestlige delen av staten og grenser mot Swift County i nord, Kandiyohi County i nordøst, Renville County i sørøst, Yellow Medicine County i sørvest og mot Lac qui Parle County i vest.

Chippewa Countys totale areal er 1 522&nbsp;km² hvorav 13&nbsp;km² er vann. I henhold til folketellingen av 2010 hadde fylket 12 441 innbyggere og administrasjonssenteret ligger i byen Montevideo som også er fylkets største by.

Fylket ble dannet i 1862 og organisert i 1868. Fylket har fått sitt navn etter elven Chippewa som renner gjennom fylket.

## Referanser


## Eksterne lenker
*
Big Stone County

**Big Stone County** er et fylke i den amerikanske delstaten Minnesota. Det ligger i den vestlige delen av staten og grenser mot Traverse County i nord, Stevens County i nordøst, Swift County i sørøst og mot Lac qui Parle County sør. Det har også grense mot delstaten Sør-Dakota i vest.

Big Stone Countys totale areal er 1&nbsp;367 km² hvorav 80 km² er vann. I 2000 hadde fylket 5&nbsp;820 innbyggere og administrasjonssenteret ligger i byen Ortonville som også er fylkets største by. Ortonville ble grunnlagt av norske innvandrere i 1879. Knut Knutson Aaretun, sønn av den første familien som utvandret fra Lærdal i Sogn og Fjordane, grunnla byen (Aaretun ble omsatt til «Orton» på amerikansk). 

Fylket har fått sitt navn etter innsjøen Big Stone Lake som ligger i fylket.
  
## Eksterne lenker
*
Eryx (missil)

**Eryx** er et panservernmissil utviklet av franske MBDA (tidligere Aérospatiale-Matra Missiles) og produsert av dem og Aerospatiale Canada.

## Historie

I 1989 inngikk Frankrike og Canada en avtale om å samprodusere Eryx, og det kom i tjeneste i 1994.  I 2006 hadde over 50&nbsp;000 missiler og 3&nbsp;200 våpensystemer blitt bestilt, og over 25&nbsp;000 missiler og 1&nbsp;600 våpensystemer blitt produsert.  Våpenet er i tjeneste i Brasil, Canada, Frankrike, Malaysia og Norge.  Canada har fått 435 våpensystemer og 4&nbsp;500 missiler, Frankrike mer enn 400 systemer og 4&nbsp;700 missiler og Norge 435 systemer og 7&nbsp;200 missiler.

I 1999 inngikk også Tyrkia en avtale med Frankrike om lisensproduksjon av 10&nbsp;000 missiler for den tyrkiske hæren over en tiårs periode.  I mai 2004 ble prosjektet avlyst av det tyrkiske forsvarsdepartementet.

Motoren leveres av Roxel.

## Teknisk
Eryx består av missilet, missilrøret og en avfyringsenhet. Systemet kan avfyres enten fra skulderen eller fra en trefot.  Selve missilet er trådstyrt, optisk styrt og heimer inn på skytterens siktepunkt. Kurskorreksjoner sendes via en tråd som spoles ut fra missilet i flukt. Missilet har *thrust-vector*-styring, som gjør at det er manøvrertbart selv ved lave hastigheter.  Dette gjør også at det kan avfyres med en liten rakettmotor, noe som også gjør det mulig å avfyre det fra lukkede rom. Dette er farlig med mange andre rakettvåpensystemer.

Missilet er klart til avfyring på under fem sekunder. I flukten trenger skytteren bare å peke på målet. Hastigheten til missilet er 18 m/s ved avfyring, og det akselerer til 245 m/s i løpet av de første 600 meter. Opp til fem missiler kan avfyres i løpet av to minutter under ideelle forhold.

Stridshodet er et 137 mm dobbeltvirkende stridshode med dobbelt hulladning og høyeksplosiv effekt. Fabrikanten oppgir at det kan penetrere opp til 900 mm med reaktivt panser.

Eryx kan utstyres med termiske siktemidler.

## Eksterne lenker
* FAS.org om Eryx, med bilder (engelsk)
* ArmyTechnology.com: Reklame og bilder for Eryx (engelsk)
CVR(T)

**CVR(T)** er en britisk familie pansrede beltegående kjøretøyer, levert av tidligere Alvis, senere Alvis Vickers.

* FV101 Scorpion med 76 mm kanon
* FV102 Striker panserjager med Swingfire missiler.
* FV103 Spartan pansret personellkjøretøy KUN til specialister, luftskytshold, teknikker, osv.
* FV104 Samaritan ambulanse med høyere tak
* FV105 Sultan – kommandovogn med høyere tak
* FV106 Samson bergepanser
* FV107 Scimitar – med 30 mm L21 Rarden-kanon i tårn
* FV108 Streaker – LAD variant  
* FV109 Workhorse – (RAFR ?)
* FV120 Spartan MCT Panzerjæger med Milan Compact Tårn.
* Sabre – Scorpion med Fox CVR(W) tårn, 30mm L21 kanon og L94A1 chain gun. 
* Stormer – større Spartan
* Shielder – mineudlægnings kjøretøy – variant af Stormer (FV4333).

* Scorpion 90 – eksport model med belgisk Cockerill 90 mm MK III kanon – ikke et britisk kjøretøy.

## Eksterne lenker
*
Traverse County

**Traverse County** er et fylke i den amerikanske delstaten Minnesota. Det ligger i den vestlige delen av staten og grenser mot Wilkin County i nord, Grant County i nordøst, Stevens County i sørøst og mot Big Stone County i sør. Det har også grense mot delstatene Nord-Dakota og Sør-Dakota i vest.

Traverse Countys totale areal er 1 518 km² hvorav 31 km² er vann. I 2000 hadde fylket 4 134 innbyggere og administrasjonssenteret ligger i byen Wheaton som også er fylkets største by. 

Fylket ble grunnlagt i 1862 og har fått sitt navn etter innsjøen Traverse Lake som ligger i fylket og danner grense mot Sør-Dakota.
## Eksterne lenker
*
The Gambian/Norwegian Friendship Orchestra

**The Gambian/Norwegian Friendship Orchestra** (etablert 1980 i Bergen) var en jazzgruppe med musikere fra Vestlandet og Gambia, kjent som ett av de første nasjonale initiativ innen world music.  Besetningen bestod av vokalister og perkusjonister Ebou Secka, Kabirr M'Bye, Zahir M'Bye, Segou Camara, Demba Jobarteh, Miki N'Doye. 
På norsk side fant man 
perkusjonisten  Helge Linaae,
saksofonistene Erik Balke, Olav Dale, Vidar Johansen, trompetister Stein Holdhus og Per Jørgensen, Harald Halvorsen trombone, gitaristen Ole Thomsen og Sveinung Hovensjø bass, samt Knut Kristiansen piano som var initiativtaker til prosjektet.

De ga en rekke konserter og forestillinger på riksdekkende fjernsyn, derav en forestilling i Grieghallen den 2. oktober 1982, som ble gitt ut på platen *Friendship* (Odin Records 1982; Douglass Phonodisc i USA).
Videreføringer finner man bl.a. i samarbeidet Ebou Seckas «Woloff Experience» og Ola Kvernberg  Trio(Moldejazz 2005).
Sondre

**Sondre** er et norsk mannsnavn med opprinnelse det norrøne *Sundri*. Navnet er av uvvist opphav, men det finnes teorier som knytter det til ordstammen *sunn-* «syd». Navnet er vanlig i Norge, men svært lite brukt i andre land.

*Sondre* har norsk navnedag 17. februar.

## Etymologi
*Sondre* er en norsk form av det norrøne navnet *Sundri*, som har ukjent betydning. Navnet kan være dannet av norrøne *sunn*, «syd».

## Utbredelse

|}

Navnet er brukt i Norge fra ca. 1340. I nyere tid har navnet vært svært uvanlig fram til ca. 1965. Det hadde en popularitetstopp som døpenavn i 1993 men har etter det vært noe mindre brukt.

## Kjente personer med navnet
* Sondre Justad (f 1990), musiker
* Sondre Norheim (1825–1897), pioner innenfor moderne skisport
* Sondre Bratland (f 1938), folkemusiker
* Sondre Kåfjord (f 1948), president i Norges Fotballforbund
* Sondre Krogtoft Larsen (f 1976), skuespiller
* Sondre Meisfjord (f 1975), jazzmusiker
* Sondre Lerche (f 1982), musiker

## Se også
* Ekstremværet Sondre

## Referanser


## Eksterne lenker
*
Wilkin County

**Wilkin County** er et fylke i den amerikanske delstaten Minnesota. Det ligger i den vestlige delen av staten og grenser mot Clay County i nord, Otter Tail County i øst, Grant County i sørøst og mot Traverse County i sør. Det har også grense mot delstaten Nord-Dakota i vest.

Wilkin Countys totale areal er 1 947 km² hvorav 1 km² er vann. I 2000 hadde fylket 7 138 innbyggere og administrasjonssenteret ligger i byen Breckenridge som også er fylkets største by. 

Fylket ble grunnlagt i 1858 da med navnet Toombs County oppkalt etter Robert Toombs (1810–85) som senere ble general i amerikas konfødererte stater. Fylket ble omdøpt i 1863 til Andy Jackson County oppkalt etter USAs president, Andrew Jackson. I 1868 fikk fylket sitt nåværende navn da det ble oppkalt etter oberst Alexander Wilkin.
 
## Eksterne lenker
*
Michael Ondaatje

**Philip Michael Ondaatje** (født 12. september 1943 i Colombo) er en kanadisk forfatter og poet. Han er særlig kjent for sin Bookerpris-belønnede roman *[[Den engelske pasienten]]*, som ble til en Oscar-prisbelønnet film. Ondaatje ble født på Sri Lanka og flyttet til Canada som ung etter å bodd noen år hos moren i England.

Ondaatje ble i 2016 forfremmet til *companion* av Order of Canada. 

## Bibliografi
* *The Dainty Monsters* – 1967
* *[[Leonard Cohen]]* – 1969 (essay)
* *The Man with Seven Toes* – 1969
* *The Collected Works of Billy the Kid* – 1970
* *The Broken Ark: A Book of Beasts* – 1971 (redaktør)
* *Rat Jelly* – 1973
* *Coming Through Slaughter* – 1976
* *Personal Fictions: Stories by Munro, Wiebe, Thomas, and Blaise* – 1977 (redaktør)
* *Elimination Dance* – 1978
* *There's a Trick with a Knife I'm Learning to Do* – 1979
* *The Long Poem Anthology* – 1979 (redaktør)
* *Tin Roof* – 1982
* *Claude Glass* – 1982
* *Running in the Family* – 1982
* *Secular Love* – 1984
* *In the Skin of a Lion* – 1987
* *From Ink Lake: Canadian Stories* – 1990 (redaktør)
* *The Brick Reader* – 1991 (redigert med Linda Spalding)
* *The Cinnamon Peeler* – 1991
* *The English Patient* / *[[Den engelske pasienten]]* – 1992
* *Handwriting* – 1998
* *Lost Classics* – 2000 (redigert med Michael Redhill, Esta Spalding og Linda Spalding)
* *Anil's Ghost* *Anils gjenferd* – 2000
* *The Conversations: Walter Murch and the Art of Editing Film* – 2002
* *The Story* – 2005
* *Divisadero* / *Annas bok* – 2007
* *The Cat's Table* / *Kattens bord* – 2011
* *Warlight* / *Krigslys* – 2018

## Se også
* Burghers
* Colombo Chettys
* Christopher Ondaatje
* Kim Ondaatje
* Pearl Ondaatje

## Priser (utvalg)
*  – Nelly Sachs Pris

## Litteratur
* Barbour, Douglas, *Michael Ondaatje*, (New York: Twayne, 1993). ISBN 0-8057-8290-7
* Jewinski, Ed, *Michael Ondaatje: Express Yourself Beautifully*, (Toronto: ECW, 1994). ISBN 1-55022-189-2

## Referanser


## Eksterne lenker
* Order of Canada Citation
* Salon Interview With Ondaatje
* Ondaatje family history
* Griffin Trust For Excellence In Poetry Ondaatje is a founding trustee.
* Films by Michael Ondaatje
Clay County (Minnesota)

**Clay County** er et fylke i den amerikanske delstaten Minnesota. Det ligger vest i staten og grenser mot Norman County i nord, Becker County i øst, Otter Tail County i sørøst og mot Wilkin County i sør. Det har også grense mot delstaten Nord-Dakota i vest.

Clay Countys totale areal er 2 727 km² hvorav 19 km² er vann. I 2000 hadde fylket 51 229 innbyggere og administrasjonssenteret ligger i byen Moorhead som også er fylkets største by. 

Fylket, som opprinnelig het Breckenridge County, har fått sitt navn etter statsmannen Henry Clay og fikk sitt nåværende navn i 1862. 
  
## Eksterne lenker
*
Polk County (Minnesota)

**Polk County** er et fylke i den amerikanske delstaten Minnesota. Det ligger nordvest i staten og grenser mot Marshall County i nord, Pennington County og Red Lake County i nordøst, Clearwater County i øst, Mahnomen County i sørøst og mot Norman County i sør. Det har også grense mot delstaten Nord-Dakota i vest.

Polk Countys totale areal er 5 174 km² hvorav 71 km² er vann. I 2000 hadde fylket 31 369 innbyggere og administrasjonssenteret ligger i byen Crookston som også er fylkets største by. 

Fylket har fått sitt navn etter general John Polk som deltok i den amerikanske borgerkrigen.
  
## Eksterne lenker
*
Ptychopteroidea

* glansmygg
* Tanyderidae

**Ptychopteroidea** er en liten gruppe av mygg som omfatter de to artsfattige familiene glansmygg og Tanyderidae. 

De er stort sett middelsstore, slanke mygg som ligner på stankelbein men kan skilles fra disse på detaljer i vingenettet. De er sannsynligvis ikke nært beslektet med stankelbein-artene. Disse myggene er ofte nokså fargerike, og familien Tanyderidae har gjerne mønstrede vinger. 

Larvene lever i vann – Tanyderidae bare i rennende vann, men larvene til glansmygg kan leve i tildels sterkt forurenset, stillestående vann. Tanyderidae blir ofte regnet for å være de mest primitive av de nålevende tovingene. 

I Europa finnes bare familien glansmygg, der sju arter er funnet i Norge.

## Systematisk inndeling
Tidligere var denne gruppen en del av stankelbein-artene i Tipulomorpha. Nyere forskning viser at disse ikke er i nær slekt, men bare har ytre likheter som lange tynne bein og en lang tynn bakkropp.

* tovinger (Diptera)
** mygg (Nematocera) 
*** Ptychopteromorpha
**** Overfamilien **Ptychopteroidea** 
***** Familien Glansmygg (Ptychopteridae)
***** Familien Tanyderidae ' blir ofte regnet til Psychodomorpha
***** Familien Hennigmatidae (utdødd)
***** Familien Nadipteridae (utdødd)

## Eksterne lenker
* 
* Norsk Entomologisk forening – for deg som vil lære mer om insekter.
Blephariceroidea

* Nettvingemygg
* Deuterophlebiidae

**Blephariceroidea** er en gruppe av mygg som omfatter de to artsfattige familiene nettvingemygg og Deuterophlebiidae. Ingen av dem finnes i Norge. Disse myggene kan kjennes på at de voksne har store, men svake vinger med mange tverr-rynker. De voksne er kortlivede. Larvene lever i raskt strømmende vann og har flat kroppsform og sugeskåler for å holde seg fast til steiner og lignende. Myggene i denne gruppen finnes særlig ved fjellbekker.
## Eksterne lenker
*
Marshall County (Minnesota)

**Marshall County** er et fylke i den amerikanske delstaten Minnesota. Det ligger nordvest i staten og grenser mot Kittson County og Roseau County i nord, Pennington County og Polk County i sør og mot Beltrami County i øst. Det har også grense mot delstaten Nord-Dakota i vest.

Marshall Countys totale areal er 4 695 km² hvorav 105 km² er vann. I 2000 hadde fylket 10 155 innbyggere og administrasjonssenteret ligger i byen Warren.

Fylket har fått sitt navn etter guvernør William Raine Marshall. 
  
## Eksterne lenker
*
Djevelrokker

* djevelskate
* *[[Mobula]]*

**Djevelrokker** (*Mobulinae*) er en bruskfiskunderfamilie i familien ørneskater (Myliobatidae). De er store, pelagiske fisker. Gruppen omfatter 17 arter, bl.a. de største av alle skater. De lever av plankton som viftes inn i munnen av en horn- eller finnelignende utvekst på hver side av munnen. Djevelrokker er utbredt i varmere hav.

Den største arten er djevelskate (*Manta birostris*) hvis bredde mellom «vingespissene» kan bli over 7 m og vekten over 3 tonn.

## Eksterne lenker
*
Lille Frøen Saksofonkvartett

**Lille Frøen Saksofonkvartett** (1979–1989) var en norsk jazzgruppe startet av Erik Balke i Oslo.

Opprinnelig besetning besto foruten Balke av Odd Riisnæs, Vidar Johansen og Arne Frang. En TV-overført konsert med kreative innslag fra et fly, flyplass og fallskjermhopping ble vist på NRK TV i 1984.

Med Tore Brunborg inn for Riisnæs, ga de i 1986 ut albumet *4 menn*. Sju av de 11 sporene var komponert av Johansen. Senere samme år ble Brunborg erstattet av Olav Dale.  

Kvartetten var med i Per Bloms film *Sølvmunn* (1981), spilte på flere jazzfestivaler – blant annet Kongsberg Jazzfestival 1986 – og bidro på Erik Wøllos *Images of Light* (1990).

## Medlemmer

* Erik Balke (1979–1989)
* Odd Riisnæs (1979–1986)
* Vidar Johansen – barytonsax (1979–1989)
* Arne Frang (1979–1989)
* Tore Brunborg (1986)
* Olav Dale (1986–1989)

## Diskografi

* 1986: *4 menn* (Odin Records)

## Referanser

## Eksterne lenker
*
Olav Ottersen

**Olav Ottersen** (1929–2006) var en norsk forfatter, oversetter og redaktør.

Ottersen begynte sin yrkeskarriere som sjømann, og ble deretter kolonialhandler. Etter at han gikk i land begynte Ottersen å skrive noveller. Dette førte til at han etter hvert ble ansatt som redaksjons-sekretær i Magasinet for Alle. Senere ble han fiction-redaktør i ukebladet Vi Menn. Han hadde en betydelig produksjon av noveller og ukeblad-føljetonger.

Da Bladkompaniet i 1971 bestemte seg for å blåse liv i den gamle hefte-detektiven Knut Gribb, skrev Olav Ottersen den første boken i serien, *Døden tar nattoget*. De siste 30 årene av sitt liv forfattet han et stort antall kriminalromaner, foruten en serie historiske romaner med fellestittelen *Tidevann* lagt til Oslo i det 17. århundre for Bladkompaniet og to hørespill for NRK.

Ottersen skrev også under pseudonymet Jørgen Rolvsengen.

## Bibliografi
* *Det du ikke vet* (1973)
* *Dansen går videre* &ndash; noveller (1974)
* *Tjømebanken ranet* (1976)
* *Sjakalenes marked: Plyndringen av Europas kunstskatter* &ndash; sakprosa (1979)
* *Ny giv* (1986)
* *Åpent hus* (1988)
* *Farlig engel* (1989)
* *Jernhesten* (1990)
* *Svart paradis* (1991)

### Tidevann-serien
* 1: *Statholderens ring* (1995)
* 2: *Silkenettet* (1995)
* 3: *Kongens kvinne* (1995)
* 4: *Den enøyde gudinnen* (1995)
* 5: *Solens øy* (1995)
* 6: *Skytsengelen* (1996)
* 7: *Nattens dronning* (1996)
* 8: *Den som kommer aller sist* (1996)
* 9: *I nød og lyst* (1996)
* 10: *Fangarmer* (1996)
* 11: *Vinhandlerens døtre* (1996)
* 12: *Tronfølgeren* (1996)
* 13: *Skjebnereisen* (1996)
* 14: *Over grensen* (1996)
* 15: *Mistenkt* (1997)
* 16: *Skjebnens makt* (1997)
* 17: *Innhentet av fortiden* (1997)
* 18: *Fri som fuglen* (1997)
* 19: *Besettelse* (1997)
* 20: *Befrielsen* (1997)

### Knut Gribb-serien
* 1: *Døden tar nattoget* (1971)
* 7: *Smuglerligaen* (1973)
* 16: *Morderen på sommerøya* (1975)
* 52: *Dødsseileren* (1983) (som Jørgen Rolvsengen)
* 52: *Hauk over hauk* (1984) (som Jørgen Rolvsengen)
* 88: *Justismord* (1994) (som Jørgen Rolvsengen)
* 63: *En morder slår til* (1987) (som Jørgen Rolvsengen)
* 95: *Mysteriet på Hotell Børsen* (1998)
* 96: *I hevnerens skygge* (1998)
* 97: *Hasard med døden* (1999)
* 98: *Mannen i tåken* (1999)
* 99: *Farlig arv* (2000)
* 100:*Svart katt i veien* (2000)
* 102:*Tsarens datter* (2002)

## Hørespill
* *Knut Gribbs bedrifter: Mysteriet i sommernatten &ndash; [[NRK]] [[Radioteatret]] ([[1998]])
* *Knut Gribbs bedrifter: Knivkasterkongen'' &ndash; NRK Radioteatret (2000)
Norman County

**Norman County** er et fylke i den amerikanske delstaten Minnesota. Det ligger vest i staten og grenser mot Polk County i nord, Mahnomen County i øst, Becker County i sørøst og mot Clay County i sør. Det har også grense mot delstaten Nord-Dakota i vest der elven Red River utgjør en naturlig grense.

Norman Countys totale areal er 2 270 km² hvorav 1 km² er vann. I 2000 hadde fylket 7 442 innbyggere og administrasjonssenteret ligger i byen Ada som også er fylkets største by. 

Fylket har fått sitt navn etter nybyggerne som kom fra Norge. 
## Eksterne lenker
*
Stolheis

En **stolheis** er en heis som brukes i skisentre. 

* Stolheis – Har master med høythengende bæretrekktau 5-25 meter over snødekket, der det er festet stoler (svevende transport). Kabinbaner tilsvarer stolheiser, men det benyttes kabiner i stedet for stoler. I enkelte anlegg kan det benyttes en kombinasjon av stoler og kabiner.

Det finnes 1-, 2-, 3-, 4-, 6- og 8-seters stolheiser. Stolheiser har forskjellig fart, men de fleste går roligere ved opphavs- og sluttpunkt, slik passasjerer kan gå på og av uten skaderisiko.

## Koblingsbar
En stolheis som går saktere ved på- og avstigningspunktet kalles en ekspressheis (koplingsbar). En koplingsbar heis har en fart på normalt 5 meter i sekundet. Kapasiteten kommer an på hvor store stoler som benyttes, men det meste er mulig. Det vanligste idag er 4 eller 6 seters ekspressheiser. Ekspressheis er idag en av de mest brukte heisene i verden ettersom de er kjappe, kan bygges med bobler foran som vindskjerm, og en trenger ikke å ta av seg skia, slik man må i en gondol.

## Sommerdrift
Utenfor skisesongen kan stolheiser brukes til å frakte for eksempel turgåere og terrengsyklister opp i fjellet. Dette er blitt mer og mer vanlig. Man kan bytte ut stolene med spesialstoler for frakting av sykler slik de har gjort i Åre.

## Se også
* Skitrekk
* Taubane

## Referanser
Patriarken av Moskva og hele Russland

**Patriarken av Moskva og hele Russland** er en ortodoks patriark og overhodet for den russisk-ortodokse kirke &ndash; som derfor også omtales som *Moskva-patriarkatet*. Han har sitt sete i Danilov-klosteret i Moskva. Den nåværende innehaveren av tittelen er Kirill (siden 2009).

Den russisk-ortodokse kirka og noen av dens datterkirker anser patriarken av Moskva for å ha høyest æresrang blant de ikke-oldkirkelige patriarkene, dvs. femte æresrang etter patriarkene av Konstantinopel, Alexandria, Antiokia og Jerusalem. De øvrige ortodokse kirkene anser patriarken av Moskva for å ha sjette høyest æresrang, etter de fire oldkirkelige patriarkene og patriarken av Bulgaria.

Den russisk-ortodokse kirke ledes av Patriark Kirill, som har tittelen Patriarken av Moskva og hele Russland (russisk: Патриарх Московский и всея Руси, *Patriarkh Moskovskij i vseja Rusi*), en tittel med forløper som «Patriarken av Moskva og hele Stor, og Lille, og Hvite Rus».

## Historie
Kristenhetens leder i dagens Russland var opprinnelig metropolitten av Kyiv og hele Rus. Han var underordnet den økumeniske patriark i Konstantinopel. Metropolitten flyttet sitt sete til Moskva i 1325, men fortsatte i begynnelsen å føre tittelen *metropolitt av Kyiv*. 1448 ble kirka uavhengig fra det økumeniske patriarkat, og metropolitt Jona tok tittelen *metropolitt av Moskva og hele Rus*.

Da den økumeniske patriark Jeremias II anerkjente den russiske kirkens autokefali i 1589, opphøyet han samtidig metropolitt Job til den første *patriarken av Moskva og hele Russland og de nordlige landene*. 1721 ble imidlertid embetet avskaffet av Peter den store, som etter protestantisk forbilde erstattet patriarken med en regjerende synode ledet av en legmann. Det fantes fremdeles metropolitter/erkeeparker av Moskva, og disse var medlem av synoden, men hadde ingen ledelsesfunksjon.

Patriarkembetet ble gjeninnført i 1917 med Tikhon som den første nye &ndash; og i alt ellevte &ndash; patriarken av Moskva og hele Russland. (Den ytterligere tittelen *... og de nordlige landene* ble ikke gjenopptatt.) Fra 1925&ndash;1943 var det patriarkale setet vakant pga. Sovjetunionens undertrykkelse av kirken.

## Se også
* Liste over patriarker av Moskva
* Metropolitten av Kyiv og hele Rus
Beltrami County

**Beltrami County** er et fylke i den amerikanske delstaten Minnesota. Det ligger i de nordlige delene staten og grenser mot Lake of the Woods County i nord, Koochiching County i nordøst, Itasca County og Cass County i sørøst, Hubbard County i sør, Clearwater County i sørvest, Pennington County i vest og mot Marshall County og Roseau County i nordvest.

Beltrami Countys totale areal er 7&nbsp;914 km² hvorav 1&nbsp;425 km² er vann. I 2000 hadde fylket 39&nbsp;650 innbyggere og administrasjonssenteret ligger i byen Bemidji.

Fylket har fått sitt navn etter oppdageren Giacomo Beltrami som i 1823 utforsket kildene til elven Mississippi i nord. 

## Demografi

## Referanser


## Eksterne lenker
*
Axel Ender

**Axel Hjalmar Ender** (født 14. september 1853 på Dikemark i Asker, død 1920 i Kristiania) var en norsk maler og billedhugger. Han var far til maleren og grafikeren Ragnhild Ender.

Han studerte under Julius Middelthun på Tegneskolen i Kristiania (1867–1871), ved kunstakademiene i Stockholm (1872–1874) og i München (1875–1880), uvanlig nok finansiert av Karl IV. Han virket også som lærer, blant annet for Erik Werenskiold (1874–1875). Statuen av Tordenskjold på Rådhusplassen i Oslo (1891–1901) er ett av hans hovedverk. Ender mottok St. Olavs Orden (ridderkorset) for arbeidet.

Som maler arbeidet Ender for det meste med folkelivsbilder og sjangermaleri: «Kanefart på Mjøsa», «Gjeter møter kjentfolk på vei over fjellet», «Sledekjøring på isen», «En fin skidag», «Høyet lastes på», «Besøk på seteren» og «Mor og barn i Setesdals-drakter». Han laget også mange altertavler; blant annet i Åsnes kirke (1876), Haug kirke (Ringerike) 1878, Kampen kirke, Østre Porsgrunn kirke (1890), Lunner kirke (1904), Molde domkirke og Sundby kirke i København i Danmark.

## Billedgalleri

Tordenskiold (by alexao).jpg|Tordenskjold på Rådhusplassen
Axel Ender - Sledekjøring på isen.jpg|«Sledekjøring på isen»
Axel Ender Pa skoytebanen.jpg|«På skøytebanen»
Norwegian stamp NK942 Axel Ender.jpg|«Kanefart» ble brukt på et julefrimerke i 1983
Axel Ender - Pike med grønnsaker - Nasjonalmuseet - NG.M.04461.jpg|«Pike med grønnsaker» (1878) er et eksempel på sjangermaleri


## Referanser


## Eksterne lenker
*
Itasca County

**Itasca County** er et fylke i den amerikanske delstaten Minnesota. Det ligger i den nordlige delen av staten og grenser mot Koochiching County i nord, St. Louis County i øst, Aitkin County i sør, Cass County i sørvest og mot Beltrami County i vest.

Itasca Countys totale areal er 7 583 km² hvorav 680 km² er vann. I 2000 hadde fylket 43 992 innbyggere og administrasjonssenteret ligger i byen Grand Rapids.

Fylket har fått sitt navn etter innsjøen Grand Rapids som i sin tur er oppkalt etter en kortform for det latinske *ver*'itas ca*'put* som refererer til kildene til elven Mississippi
  
I fylket ligger det store Clay Boswell kraftverk, nær byen Cohasset.
## Eksterne lenker
*
Aitkin County

**Aitkin County** er et fylke i den amerikanske delstaten Minnesota. Det ligger i de sentrale delene av staten og grenser mot Itasca County i nord, St. Louis County i nordøst, Carlton County i øst, Pine County i sørøst, Kanabec County og Mille Lacs County i sør, Crow Wing County i sørvest og mot Cass County i nordvest.

Aitkin Countys totale areal er  km² hvorav 456 km² er vann. I 2000 hadde fylket  innbyggere og administrasjonssenteret ligger i byen Aitkin.

Fylket ble grunnlagt i 1857 som *Aiken County* men fikk i 1872 sitt nåværende navn og det er oppkalt etter pelshandleren William Alexander Aitkin.

## Demografi

## Referanser


## Eksterne lenker
*
Norske baptisters Kongomisjon

**Norske baptisters Kongomisjon** er en norsk misjonsorganisasjon fra 1915, som siden 1918 har sendt ut misjonærer til et stort misjonsområde i den nordlige del av Den demokratiske republikken Kongo (senere Kongo, Zaire, nå Den demokratiske republikken Kongo). 

Den første misjonæren var Bernhard Aalbu fra Ørlandet, som var utdannet ved baptistenes skole i Kristiania. Den neste var Frithjov Iversen, som virket i Kongo i nesten 30 år. Han skrev en rekke bøker om folk og forhold i Kongo og om misjonsarbeidet. 

Allerede i 1938 var ti norske misjonærer virksomme i feltet.

## Se også
* CELPA, (pinsebevegelsen i Den demokratiske republikken Kongo) 

## Eksterne lenker
*  Norske baptisters misjonsarbeid
Knut Aalefjær

**Knut Aalefjær** (født 1974) er en norsk jazzmusiker (slagverk og perkusjon), utdannet ved Norges musikkhøgskole. 

Han har spilt i Helge Lien Trio, i bandet Geir Lysne Listening Ensemble, med Live Maria Roggen, i bandet til Kristin Asbjørnsen og mye annet.

## Karriere
Under studiene etablerte han og medstudentene Lars Andreas Haug tuba og Vidar Sæther saksofon, 
gruppen Moment's Notice med plateutgivelse i 2003.

Han var også med i orkestrene «Musikkflekken Workshop Big Band» og «ImproVice Versa», på utgivelser med Geir Lysnes Listening Ensemble, samt i pianist Helge Lien's Trio med Frode Berg bass, på seks plateutgivelser.  Med «Great Curves» ga han ut *Rotoscope* (2001), der besetningen forøvrig er Christine Sandtorv vokal, Rune Brøndbo tangent, Lars Horntveth saksofon, Anders Mjøs tangent, samt Rob Waring perkusjon.

Aalefjær er en mye brukt musiker i Oslos musikkliv. Med Elin Rosseland har han medvirket på plate (*Moment*, 2004), samt (i trio med Staffan Svensson trompet) fremført Eyvind Skeie og Geir Lysne sitt unionsoppløsnings-verk «Grenseløse Gud» i samarbeid med Forsvarets musikk, Oslo Chorale Selskap og Den norske kirke (2005).  Han har også spilt med Det Norske Blåseensemble på Storbandfestivalen 2004.

Aalefjær har også vært med på Studioalbumet *[[Blood Inside]]* til det norske bandet Ulver i 2005.

Fra 2010 ble han med i Trioen med Ruth Wilhelmine Meyer (vokal), and Elfi Sverdrup (vokal) og Lars Andreas Haug (tubaist), og bandet ble da en Kvartett. Det ble plateutgivelse med albumet *Akku 5* (2011).

## Diskografi
;Med i hovedbesetningen
* *Akku 5* (NORcd, 2011) som trommis i kvartett
* *Spiral Circle* (DIW Japan, 2002)** med Helge Lien Trio (Nominert til Spellemannprisen)
* *Asymmetrics* (DIW Japan, 2003) med Helge Lien Trio
* *Moment's Notice* (Mnemosyne Productions/Sonor Records, 2003/2004) (Elektronika/Rock) (4 versoner)
* *Helge Lien Trio ‎– Live* (Curling Legs, 2005)
* *To The Little Radio* (DIW, 2006) med Helge Lien Trio
**Hello Troll* (Ozella Music, 2008) med Helge Lien Trio. (Vinner av Spellemannprisen.)
**Natsukashii* (Ozella Music 2011) med Helge Lien Trio. (Nominert til Spellemannprisen.)
* *My Letter To The World - Words By Emily Dickinson* (Nordic, 2008) med Hanne Tveter
* *The Night Shines Like The Day* (EmArcy/Universal, 2009) med Kristin Asbjørnsen
* *Min Song Og Hjarteskatt* (Kirkelig Kulturverksted, 2011) med Beate S. Lech
* *The Brass From Utopia - A Frank Zappa Tribute* (NORWIND 2013) med Det Norske Blåseensemble

;Som *sidemann*
* *Rotoscope ‎– Great Curves* (Jester, 2001) med Andreas Mjøs, her også som låtskriver
* *Aurora Borealis - Nordic Lights (Suite For Jazz Orchestra) (ACT, 2002) med [[Geir Lysne]]
* *Objects Of Desire* (2002) med [[Oslo Sinfonietta]] dirigert av [[Christian Eggen (komponist)|Christian Eggen]]
* *Korall* (ACT, 2003) med [[Geir Lysne Listening Ensemble]] (gjest: [[Sondre Bratland]])
* *Moment (NORcd, 2003) med Elin Rosseland Vuggi
* *Blood Inside* (2005) med Ulver (Elektronica/Rock)
* *Circuit Songs* (Jazzland, 2007) med Live Maria Roggen

## Referanser
Ane (navn)

**Ane** er et fornavn for begge kjønn, men er mest utbredt som kvinnenavn. *Ane* er det mest brukte kvinnenavnet i Grønland. En navnebærer er den norske sangeren Ane Brun.

## Etymologi
Kvinnenavnet *Ane* er en dansk, norsk, baskisk og polynesisk variant av *[[Anne]]*, som igjen er en form av *[[Anna]]*. Navnet stammer videre fra hebraisk *Ḥannah*, som kommer fra det hebraiske ordet for «gunst» eller «nåde», *channah*. *Ane* kan også være en kortform av *[[Kristiane]]*.

Mannsnavnet *Ane* er en variant av det frisiske mannsnavnet *Anne*, som er dannet som en kortform av urgermanske navn med navneleddet *arn*, «ørn».

## Utbredelse
*Ane* er dokumentert i Norge fra 1400-tallet og i Danmark fra ca. 1490. *Ane* var et vanlig navn i Norge på 1700- og 1800-tallet. I nyere tid har *Ane* hatt størst popularitet i Norge på 2000-tallet.

*Ane* har norsk navnedag 26. juli.

Kvinnenavnet *Ane* er i dag et vanlig navn blant annet i Grønland og Samoa. *Ane* er det mest brukte kvinnenavnet på Grønland. Navnet har også vært et svært populært jentenavn i Baskerland i 2020-årene.

|}

Mannsnavnet *Ane* er sjeldent. Det er mest brukt i Elfenbenskysten.

|}

## Kjente personer med navnet

Personene i listen er ordnet kronologisk etter fødselsår.
### Kvinner
* Ane Sofie Tørsleff (1854–1939), dansk forfatter og kvinnesaksforkjemper
* Ane Borgen (født 1938), norsk forfatter
* Ane Hansen (født 1961), grønlandsk politiker
* Ane Riel (født 1971), dansk forfatter 
* Ane Dahl Torp (født 1975), norsk skuespiller
* Ane Brun (født 1976), norsk sanger og låtskriver
* Ane Hansdatter Kismul (født 1980), norsk rådgiver og tidligere leder for Natur og Ungdom
* Ane Høgsberg (født 1988), dansk komiker og TV-personlighet
* Ane Santesteban (født 1990), spansk profesjonell syklist
### Menn

## Se også
* Aneby, svensk kommune
* Anestølen, seter i Sogndal, kjent for visen *Å jeg vet en seter* av Margrethe Munthe

## Referanser


## Eksterne lenker
*
Kanabec County

**Kanabec County** er et fylke i den amerikanske delstaten Minnesota. Det ligger i de sentrale delene av staten og grenser mot Aitkin County i nord, Pine County i øst, Chisago County i sørøst, Isanti County i sør og mot Mille Lacs County i vest.

Kanabec Countys totale areal er 1 381 km² hvorav 22 km² er vann. I 2000 hadde fylket 14 996 innbyggere og administrasjonssenteret ligger i byen Mora.

Fylket har fått sitt navn av den indianske betegnelsen på elven Snake River *Kanabecosippi* eller *Ginebigo-ziibi* som renner gjennom fylket.
  
## Eksterne lenker
*
Isanti County

**Isanti County** er et fylke i den amerikanske delstaten Minnesota. Det ligger i de sentrale delene av staten og grenser mot Kanabec County i nord, Pine County i nordøst, Chisago County i øst, Anoka County i sør, Sherburne County i sørvest og mot Mille Lacs County i nordvest.

Isanti Countys totale areal er 1 170 km² hvorav 33 km² er vann. I 2000 hadde fylket 31 287 innbyggere og administrasjonssenteret ligger i byen Cambridge. I fylkessenteret drives Cambridge gasskraftverk med en effekt på inntil 190 MW.
   
## Eksterne lenker
*
Einar Rönn

**Einar Valentino Rönn** er en fiktiv person i bøkene om Martin Beck. Han jobber i drapsavsnittet i Stockholm, men er opprinnelig fra Arjeplog i Norrland, og gir til stadighet uttrykk for at det er der han trives. Rönn er ellers den eneste av kollegene som har et godt personlig forhold til Gunvald Larsson.

Rönn er ikke med i TV-/filmserien som startet i 1997, men er tolket av Bernt Ström i fem filmer.
Fredrik Melander

**Fredrik Melander** er en fiktiv figur i romanserien om Martin Beck. Melander er først og fremst kjent for sin ekstremt gode hukommelse og sin konstante pipe-patting.

Melander er ikke med i TV-/filmserien, som startet i 1997, og har kun to ganger blitt fortolket på film, av Jan Erik Lindqvist i *[[Roseanna (film fra 1967)|Roseanna]]* og av Folke Hjort i *[[Mannen på taket]]*. 

## Referanser
Anoka County

**Anoka County** er et fylke i den amerikanske delstaten Minnesota. Det ligger i de sentrale delene av staten og grenser mot Isanti County i nord, Chisago County i nordøst, Washington County og Ramsey County i sørøst, Hennepin County i sørvest og mot Sherburne County i nordvest.

Anoka Countys totale areal er  km² hvorav 59 km² er vann. I 2000 hadde fylket  innbyggere og administrasjonssenteret ligger i byen Anoka.

Fylket ble grunnlagt i 1857 og har fått sitt navn etter et Dakota-indiansk ord som betyr «begge sider».

## Demografi

## Referanser


## Eksterne lenker
*
Anna

**Anna** er et kvinnenavn som betyr «gunst» eller «nåde». Jomfru Marias mor har tradisjonelt vært kjent som Anna, selv om dette ikke er nevnt i Bibelen. En annen Anna er nevnt i Bibelen som profet. Anna er også et palindrom.

## Etymologi
*Anna* er opprinnelig en gresk og latinsk avledning av kvinnenavnet Hannah, som er dannet av det hebraiske ordet for «gunst» eller «nåde», *channah*.

*Anna* kan også være en kortform av germanske navn som begynner på *Arn-* og en kortform av navn som slutter på *-anna/-ana/-anne/-ane*.

Merk at ordet *anna* finnes i flere språk og betyr blant annet: «eldre bror» på telugu, tamilsk, kannada og malayalam og «mat» på sanskrit. I tillegg er *anna* en tidligere indisk myntenhet tilsvarende 1/16 av en rupee.

## Utbredelse

Navnet *Anna* var svært populært i Østromerriket. Den mest kjente navnebæreren derfra er kanskje historikeren og prinsessen Anna Komnena (1083–1153). Navnet ankom Vest-Europa når prinsesse Anna av Kyiv giftet seg med Henrik I av Frankrike i 1044. *Anna* er også kjent brukt i Italia fra 900-tallet. 
*Anna* var, sammen med andre former av navnet, det tredje vanligste kvinnenavnet i Tyskland i senmiddelalderen.
Navnet *Anna* har vært kjent i Norge siden 1300-tallet, og har vært vanlig bruk i fra ca. begynnelsen av 1500-tallet. I nyere tid har Anna vært blant de mest populære døpenavnene på jenter i Norge helt fram til ca. 1935, og hadde en popularitetstopp med 9 % i 1881. Navnet ble igjen populært fra ca. 1995.

I Danmark har *Anna* vært et svært populært navn helt fra middelalderen og fram til ca 1940.

*Anna* var et svært vanlig navn i Sverige på midten av 1800-tallet.

*Anna* var et populært navn i USA fra 1880-årene til 1930-årene, og igjen fra 1990-årene.

*Anna* var et populært navn i England i 1850-årene og igjen fra 1970-årene til 1990-årene.
	

På verdensbasis har *Anna* vært mest populært fra slutten av 1600-tallet og fram til 1910-årene.

*Anna* er i dag et svært vanlig navn i mange land over hele verden. I spansktalende og sørslaviske land er formen *Ana* mer utbredt.

|}

## Kjente personer med navnet

Personene i listen er ordnet kronologisk etter fødselsår.
* Anna Magnani (1908–1973), italiensk skuespiller
* Anna Hannevik (født 1925), norsk kommandør i Frelsesarmeen
* Anna Lindh (1957–2003), svensk politiker
* Anna Politkovskaja (1958–2006), russisk journalist
* Anna Nicole Smith (1967–2007), amerikansk modell og skuespiller
* Anna Kournikova (født 1981), russisk tennisspiller.

### Annen bruk av navnet
* «Anna Karenina», en roman av Leo Tolstoi
* «Boten Anna», en låt av svenske Basshunter
* «Anna Lovinda», en av Erik Byes mest kjente viser
* *anna* er en tidligere skillemynt i India og Pakistan som hadde verdien 1/16 rupi

## Navnedag
*Anna* har navnedag i flere land, oftest 26. juli. Den norske navnedagen er .

## Referanser


## Eksterne lenker
*
Gunvald Larsson

**Gunvald Larsson** er en fiktiv detektiv i Maj Sjöwall og Per Wahlöös romaner om Martin Beck, og den eneste fra romanserien som, ved siden av Martin Beck, også er med i TV- og filmserien som har blitt laget siden 1997. I den første romanen*[[Roseanna (roman)| Roseanna]] j*obber han ved politikammeret i Motala. På grunn av sin innsats i løsningen av mysteriet, blir han hentet til Stockholm.

Larsson er ungkar, og har en yngre søster som han har et svært anstrengt forhold til. Han er offiserssønn, men forakter militærvesenet. Flere av uttalelsene hans kan tyde på at han har et venstreorientert politisk syn, muligens kommunistisk. Han er også en utpreget snobb, som er svært nøye i klesveien. Han har alltid en nedsettende og/eller sarkastisk kommentar å komme med. Dette er spesielt godt utviklet i TV- og filmserien. Han går heller ikke av veien for å bryte loven for å fakke en morder eller den han tror er morder. Til tross for sitt krasse og til dels usympatiske vesen, er han en pliktoppfyllende politimann.

Gunvald Larsson har blitt spilt av blant annet Rolf Lassgård og Mikael Persbrandt.
Benny Skacke

**Benny Skacke** er en fiktiv figur i romanserien om Martin Beck. Han er en ung, ærgjerrig etterforsker som drømmer om å en dag bli politisjef, men er også klart preget av manglende erfaring, og må ved flere tilfeller hjelpes av sine eldre kolleger. Etter noen år i Stockholm blir han sendt til Malmö der han tydeligvis blir bedre utviklet som politimann. I TV-/filmserien som startet i 1997 er han tilbake i Stockholm, men opptrer kun i to episoder.

Han har blitt fortolket av blant andre Niklas Hjulström og Figge Norling.
Ramsey County (Minnesota)

**Ramsey County** er et fylke i den amerikanske delstaten Minnesota. Det ligger i de østlige delene av staten og grenser mot Anoka County i nord, Washington County i øst, Dakota County i sør og mot Hennepin County i vest.

Ramsey Countys totale areal er 441 km² hvorav 37 km² er vann. I 2000 hadde fylket 511 035 innbyggere og administrasjonssenteret ligger i byen St. Paul som også er fylkets største og delstatens nest største by. St. Paul er også delstatshovedstad i Minnesota.

Fylket ble grunnlagt i 1849 og har fått sitt navn etter guvernør Alexander Ramsey.
  
## Eksterne lenker
*
Grannen

**Grannen** (svensk for naboen) er navnet på Martin Becks nabo i TV-/filminnspillingene under tittelen Beck. De bor vegg i vegg, og møtes ofte på balkongene sine, der Grannen kommer med visdomsord av ulikt kaliber og ber Beck inn på en *stänkare* – slang for en dram. Grannen er tydelig ensom og ganske selskapssøkende, og søker ved flere tilfeller Martin Becks selskap på noe uortodokse måter. I film nummer sytten, *Hevnens Pris*, flytter han endog inn hos Beck. Han går som regel med nakkekrage, selv om det avsløres at han i virkeligheten ikke har behov for det.

Grannen spilles av Ingvar Hirdwall.
Saint Paul (Minnesota)

**Saint Paul** (ofte forkortet til **St. Paul**) er hovedstad og den nest største byen i den amerikanske delstaten Minnesota i USA. Den ligger i Ramsey County ved elven Mississippi. I henhold til folketellingen i 2020 hadde byen en befolkning på  innbyggere. Det gjør byen til den 67. største byen i USA, den 12. mest folkerike i Midtvesten, og den nest mest folkerike i Minnesota. Minnesotas største by Minneapolis ligger på andre siden av elven, de to byene som kollektivt omtales som «tvillingbyene» har i løpet av de senere år vokst sammen, og utgjør kjernen i hovedstadsområdet Minneapolis–Saint Paul, den tredje mest folkerike storbyregion i Midtvesten.

Saint Paul ligger på en høy bakkeskråning med utsikt over en sving i Mississippi-elven, og er et regionalt knutepunkt for foreningsvirksomhet og sentrum av Minnesotas regjering. Setet til delstatens regjering, Minnesota State Capitol og delstatens kontorer er alle lokalisert på en høyde nær byens sentrumsdistrikt. Som en av de eldste byene i Minnesota, har Saint Paul flere historiske nabolag og landemerker, som Summit Avenue Neighborhood, James J. Hill House og Saint Pauls katedral. Som den tilstøtende byen Minneapolis, er Saint Paul kjent for sine kalde, snørike vintre og fuktige somre.

Den lovgivende forsamlingen i Minnesota-territoriet etablerte byen St. Paul som hovedstad i nærheten av eksisterende bosetninger av urbefolkningen (Dakota-Sioux) i november 1849. Den forble en by fram til 1854. Dakota-navnet for hvor Saint Paul ligger er *Imnizaska* for «hvitt berg» på åshøyder langs elven. Det kom tidlig innvandring fra Skandinavia (Norge, Sverige og Danmark) til Saint Paul og Minnesota, men byen er også i stor grad preget av andre folkegrupper. Den første bølgen var besto av engelske, irske og skotske innvandrere. I en befolkningsundersøkelse i 2005 var 26,4 % av tysk avstamming, 13,8 % irsk, 8,4 % norsk, 7,0 % svensk, og 6,2 % engelsk. Det har også kommet betydelig innvandring fra Vietnam og Mexico.

## Referanser


## Eksterne lenker
* 
* 
* Offisielt turistnettsted
* ''Lowertown: The Rise of an Urban Village'' – filmdokumentar fra Twin Cities PBS
Lavspenning

**Lavspenning** defineres av International Electrotechnical Commission (IEC) og Norsk Elektroteknisk Komite i dag som nominell spenning opp til og med 1000 V for vekselspenning eller 1500 V for likespenning. Regler og normer for elektriske anlegg i Norge, som NEK 400, baserer seg på denne definisjonen. 

Land som ikke er medlem av IEC, blant annet USA, bruker andre definisjoner.

## Mellomspenning
Inntil 1991 opererte norsk regelverk for elektriske anlegg med termen mellomspenning. Dette var nominelle spenninger fra og med 380 V til og med 1000 V. Betegnelsen er i dag ikke i offisiell bruk.

## Se også
* Høyspenning, over 1000 volt vekselspenning eller 1500 volt likespenning
* Ekstra lav spenning (*extra-low voltage*), også kjent som svakstrøm, typisk brukt om spenninger under 50 volt AC eller 120 volt DC
Hennepin County

**Hennepin County** er et fylke i den amerikanske delstaten Minnesota. Det ligger i de østlige delene av staten og grenser mot Anoka County i nordøst, Ramsey County i øst, Dakota County i sørøst, Scott County i sør, Carver County i sørvest og mot Wright County i nordvest.

Hennepin Countys totale areal er 1 571 km² hvorav 129 km² er vann. I 2000 hadde fylket 1 116 200 innbyggere og administrasjonssenteret ligger i byen Minneapolis som også er fylkets og delstatens største by.

Fylket ble grunnlagt i 1852 og har fått sitt navn etter den franske oppdageren fransiskanerpresten Louis Hennepin.
  
## Eksterne lenker
*
Christiania Jazzband

**Christiania Jazzband (CJB)** (etablert 1969) er en norsk jazzgruppe, kjent for å spille New Orleans-basert tradisjonell jazz.  Initiativtaker og leder Tore Frøberg etablerte også jazzklubben New Orleans Workshop (1972) som spillested for orkesteret, som dog måtte dele det med Magnolia Jazzband. Leder 1974-97 var Jan Kristiansen. For øvrig har CJB turnert i Europa og USA.

Deres debutplate var *Christiania Jazzband* (1972), og ga Spellemannprisen 1973 i klassen jazz, med besetningen Tormod Isachsen trompet, Tore Frøberg trombone, Peter Opsvik saksofon, Jan Kristiansen bass og banjo, Per Hobbel bass og Peer Dahl trommer.  Pianist Gunnar Andersson var med på *The world is waiting* (1974), men erstattet av Svein Almquist på *Too late* (1976), der forøvrig Per Frydenlund (Hot Club de Norvège) tilkom på banjo, Aage Teigen på trombone og Knut Audum kornett.  Hobbel og Frøberg gikk ut i 1974. 

Den senere tid har besetningen vært Peter Opsvik (1971–; kjent som møbeldesigner), Totti Bergh saksofon (1990–),
Anders Bjørnstad trompet (1978–),
Aage Teigen trombone (1974–),
Børre Frydenlund banjo og vokal (1980–),
Christian Frank bass og
Bjørn Olufsen trommer.

## Plateutgivelser med Christiania Jazzband

**Christiania Jazzband* (1972) Spellemannprisen
**The world is waiting* (1974)
**Too late* (1976)
**Saturday night function* (1979)
**CJB 10 år* (1980)
**Black Beauty* (1983) Hot Club Records
**Mature* (1985) med Benny Waters, produsert av Jon Larsen/Hot Club Records
**Freeze and Melt* (1986) Hot Club Records
**Nice Work* (1990) med jazzvokalist Laila Dalseth 
**Mature Black Beauty* (to LP på én CD, 1988) med bl a Benny Waters, Hot Club Records
**Classic jazz* (1995) Herman Records med Christiania 12

## Referanser


## Eksterne lenker
*